b'\n_START_ARTICLE_\nAleksandar Halifman\n_START_PARAGRAPH_\nAleksandr Halifman (rus. \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\x92\xd0\xb0\xd0\xbb\xd0\xb5\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\xa5\xd0\xb0\xd0\xbb\xd0\xb8\xd1\x84\xd0\xbc\xd0\xb0\xd0\xbd) (Lenjingrad, 18. svibnja 1966.) sovjetski/ruski velemajstor i svjetski \xc5\xa1ahovski prvak (po FIDE verziji).\n_START_SECTION_\n\xc5\xbdivotopis\n_START_PARAGRAPH_\nAleksandr Halifman je \xc5\xbeidovskog podrijetla. Nau\xc4\x8dio je igrati \xc5\xa1ah od svog oca kad je imao 6 godina._NEWLINE_Velemajstorsku titulu stekao je 1990., a jedan od njegovih naro\xc4\x8dito dobrih ranijih rezultata bilo je 1. mjesto na New York Openu iste godine, gdje je pobijedio ispred grupe jakih igra\xc4\x8da._NEWLINE_Njegovo najpoznatije dostignu\xc4\x87e je pobjeda na FIDE Svjetskom prvenstvu 1999, titula koju je dr\xc5\xbeao do naredne godine. U tom je trenutku bio na 44. mjestu po rejtingu, \xc5\xa1to su neki ocijenili kao "minus" Garryju Kasparovu, "klasi\xc4\x8dnom" svjetskom prvaku, koji je bio broj 1 na listi. Nakon turnira Halifman je rekao: "Rejting sistem savr\xc5\xa1eno funkcionira za igra\xc4\x8de koji igraju samo na turnirima po sistemu grupa. Mislim da se ve\xc4\x87ini njih daje vi\xc5\xa1i rejting od stvarnog. Organizatori stalno pozivaju neke ljude jer imaju isti rejting i taj rejting ostaje visok." Mo\xc5\xbeda kao odgovor na to, Halifman je pozvan na sljede\xc4\x87i linareski turnir i dobro odigrao, iako je zavr\xc5\xa1io iza pobjednika Kasparova._NEWLINE_Tako\xc4\x91er je osvojio i Juniorsko prvenstvo SSSR-a 1982, Prvenstvo SSSR-a 1984, Prvenstvo Moskve 1985. i 1987., Groningen 1990., Ter Apel 1993., Eupen 1994., Sankt-Peterburg 1995., Rusko prvenstvo 1996., Velemajstorski turnir u St. Petersburgu 1997., Aarhus 1997, Svjetsko ekipno prvenstvo u Luzernu 1997, Bad Wiessee 1998., Hoogenveen 2000 i turnire \xc5\xa0ahovske olimpijade 2000. godine._NEWLINE_Sa svojim trenerom Genadijem Nesisom vodi \xc5\xa1ahovsku akademiju u St. Petersburgu nazvanu "Velemajstorska \xc5\xa1ahovska \xc5\xa1kola". Tu trenira igra\xc4\x8de iz cijelog svijeta, vode\xc4\x87i se motom: "\xc5\xa0ah = intelekt + karakter".'